Anis Ben Othman Amri (, Tataouine, Tunézia, 1992. december 22. – Sesto San Giovanni, Milánó megye, 2016. december 23.) tunéziai bűnöző, terrorista. Bár már fiatal korától kezdve rendszeresen követett el bűncselekményeket, melyek miatt több ország hatóságaival is szembekerült, és már 2016 februárjában is terroristagyanús elemként tartották számon, közismertté csak azt követően vált a neve, miután 2016. december 20-án a német hatóságok arra a megállapításra jutottak, hogy ő követhette el az egy nappal korábbi terrortámadást az egyik berlini karácsonyi vásárban. Amrinak az ellene kiadott körözés elől sikerült elmenekülnie, de néhány nappal később egy olaszországi kisvárosban tűzharcba keveredett két, őt igazoltatni kívánó helyi közrendőrrel, akik agyonlőtték, anélkül, hogy sejtették volna a kilétét.